S-721/2008

Mál þetta, sem þingfest var í dag og dómtekið samdægurs, var höfðað með ákæru lögreglustjórans á Selfossi, dagsettri 30. október 2008 á hendur Þ-kk-þgf B-kk-þgf B-kk-þgf, kt. 000000-0000, til dvalar að Litlagerði 10, Reykjavík

„fyrir umferðarlagabrot

með því að hafa, að kvöldi mánudagsins 16. júní 2008 ekið bifreiðinni FV-686 austur Suðurlandsveg og þaðan Biskupstungnabraut,óhæfur til að stjórna ökutækinu örugglega vegna áhrifa tetrahýdrókannabínóls og án þess að virða stöðvunarmerki aðvífandi lögreglubifreiðar í beinni eftirför, er gefið voru með hljóð- og ljósmerkjum með allt að 141 km hraða á klukkustund uns ákærði stöðvaði aksturinn á bifreiðastæði við Þrastarlund í Grímsnesi og fyrir að hafa í umrætt sinn haft í vörslu sinni 0,17 g af marihúana sem lögregla fann við leit í bifreið ákærða.

Teljast brot ákærða varða við 1., sbr. 2. mgr. 45. gr. a, 2. mgr. 37. gr og 3. mgr. 5. gr. umferðarlaga nr. 50,1987 sbr. 5. gr. laga nr. 66, 2006, sbr. 1. mgr. 100. gr. nefndra umferðarlaga, 19. gr. lögreglulaga nr. 90,1996 sbr. 41. gr. sömu laga og 2., gr. sbr. 5. og 6. gr. laga um ávana- og fíkniefni nr. 65,1974, sbr. lög nr. 60,1980. 75, 1982, 13, 1985, 68, 2001 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með síðari breytingum.

Þess er krafist að ákærði verði dæmdur til refsingar og til að sæta sviptingu ökuréttar samkvæmt 101. og 102. gr. umferðarlaga nr. 50/1987, sbr. lög nr. 44/1993, lög nr. 57/1997, lög nr. 23/1998, lög nr. 132/2003, lög nr. 84/2004 og lög nr. 66/2006 og til að sæta upptöku á framangreindum fíkniefnum (efnaskrá nr. 14036), samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði mætti ekki við þingfestingu málsins þrátt fyrir löglega birtingu ákæru þann 13. nóvember sl., ásamt fyrirkalli þar sem þess var getið að málið kynni að verða dæmt að ákærða fjarstöddum. Málið var því tekið til dóms samkvæmt 1. mgr. 126. gr. laga nr. 19/1991 um meðferð opinberra mála.

Um málavexti vísast til ákæruskjals. Sannað er að ákærði framdi brot þau sem greinir í ákæru og eru þau réttilega færð til refsiákvæða. Ákærði hefur með háttsemi sinni unnið sér til refsingar.

Samkvæmt sakarvottorði sem liggur frammi í málinu gekkst ákærði undir sátt þann 16. júní 2005 vegna ölvunaraksturs og var gert að greiða 90.000 krónur í sekt auk þess að vera sviptur ökurétti í átta mánuði. Brot þetta hefur ítrekunaráhrif við ákvörðun refsingar nú.

Í matsgerð frá Rannsóknastofu í lyfja-og eiturefnafræðum kemur fram að kannabínóíðar hefðu fundist í þvagi ákærða og að í blóði ákærða hefði mælst tetrahýdrókannabínól 7,2 ng/ml.

Með hliðsjón af því mikla matni fíkniefna sem mældist í blóði ákærða og þess vítaverða aksturs samhliða er refsing ákærða er ákveðin 400.000 krónur í sekt til ríkissjóðs, sem ákærða ber að greiða innan fjögurra vikna frá birtingu dóms þessa en sæta ella fangelsi í tuttugu og fjóara daga. Þá ber að svipta ákærða ökurétti í þrjú ár frá birtingu dómsins að telja. Ákærði sæti upptöku á 0,17 grömmum af maríhúana.

Samkvæmt yfirliti er sakarkostnaður vegna lyfjarannsókna og matsgerðar 104.631 krónur sem ákærða ber að greiða með vísan til 165. gr. laga nr. 19/1991.

Á-kvk-nf G-kvk-nf héraðsdómari kveður upp dóm þennan.

D ó m s o r ð :

Ákærði, Þ-kk-nf B-kk-nf B-kk-nf, greiði 400.000 krónur í sekt til ríkissjóðs innan fjögurra vikna frá birtingu dóms þessa að telja en sæti ella fangelsi í tuttugu og fjóra daga.

Ákærði er sviptur ökurétti í þrjú ár frá birtingu dómsins að telja.

Ákærði sæti uppgötu á 0,17 grömmum af maríhúana.

Ákærði greiði sakarkostnað 104.631 krónur.

Á-kvk-nf G-kvk-nf.